FARAĠ U HENA Ta' Pawlu Aquilina Kmieni. Meta f'għajnejja Kienet titbissem tat-tfulija l-hena, U bħal ħuttafa mtajjar Kont niġri sa ma nħoss in-nifs jonqosni . Ħiereġ maqtugħ minn qalbi, Bil-ħerqa kont infittex Il-beraħ tal-egħlieqi, Id-dell ħanin tas-siġar, Il-ħemda ta' ġol-wied u seħer l-għolja: ' Biex niftaħ qalbi magħhoml Kont infittixhom bħal ma ċ-ċerv l-għadira Jinfileġ taħt ix-xemx ta' Lulju jfittex Sa ma moħbija jsibha U jogħxa jixrob minnha Il-ħajja bnina tiegħu; Jixrob id-demm li jfawwar aħmar f'qalbu U jerġa' s-saħħa jħossha tiġri miegħu. Hekk. hekk, kont infittixhom L-egħlieqi, il-ġonna, il-widien u l-għolja, U kont ngħannaqhom bejn dirgħajja u miegħi Tarja, meta bil-ħdura Jimla ħaddejhom Marzu; FARAĠ U HENA 5028. Niexfa meta qasbija Jaħsad iż-żara' Ġunju i Bil-minġel bieżel tiegħu. . Kellha fuq. qalbi seħer Dik it-tbissima hienja, safja tagħhom, Fis-skiet, fil-ħemda, Fix-xita tfaqqa' jew fix-xemx qawwijal Fi tlugħ ix-xemx, f'inżulha. Jew meta l-bidwi jdur u jdawwar miegħu Il-bhejjem fuq il-qiegħa, Kemm kont inħossha teħla qalbi magħhom . U jfawwar l-għana bħal ma tfur nixxija… U taħt sema sewdieni Bi sħab fuq sħab ilebbet, Inħossni kont bħal żiemel mimli qawwa. Mingħajr. ilġim, bir-riedni mqaċċta jtiru Fuq dahru donnu blata, Għaddej imħarrab, jogħla, B'rasu merfugħa 'l fuq u b'denb jittajjar, Jaqta' l-irjieħ qawwija, Fuq ġismu sħiħ u ħieles minn kull jasar — U jibqa' jiġri u jilheġ…. Jilheġ u jirbaħ triqtu …. Jew għajjien mejjet jaqa' ġismu mħeddel Sa ma jinħataf mid-dirgħajn felħana Tar-rwiefen mingħajr qalb, u b'sabta magħhom Jitkaxkar f'qiegħ il-ħondog u jitfarrak Qalb blat u xewk — imgħargħar F'demmu bla ħajja… Hekk kont fil-ħemda noħlom f'dirgħajn il-wied u l-għolja lew qalb il-ward u ż-żahar Tal-ġonna tal-larinġ. … U. l-ħolma ta' tfuliti Qiegħda tintiseġ ma' kull nifs ta' ħajti U ssir kuljum il-JIEN li darba ħlomtha….